Κολοκύθια γεμιστά με ανάμεικτο κιμά και γραβιέρα
Τροφαντά στρογγυλά κολοκύθια με γέμιση πικάντικη, πλούσια και με αναπάντεχους συνδυασμούς, σε γεμιστά εντελώς λιχούδικα!
700 γρ. κιμάς ανάμεικτος (μοσχαρίσια ελιά + χοιρινός), η σάρκα από τα κολοκύθια, 50 γρ. σταφίδες μαύρες, 50 γρ. κουκουνάρι, 60 γρ. (3 φέτες) ψωμί χωρίς την κόρα, μουλιασμένο σε λίγο φρέσκο γάλα, καλά στυμμένο και θρυμματισμένο, 2 ξερά κρεμμύδια, τριμμένα, 5 φέτες μπέικον, ψιλοκομμένες, 1/2 μάτσο δυόσμος, ψιλοκομμένος , 200 γρ. γραβιέρα, σε κυβάκια 1 εκ. , 50 ml ελαιόλαδο, αλάτι, φρεσκοτριμμένο πιπέρι, 750 ml ζεστό νερό, 1 κουτ. γλυκού τοματοπελτές, 1 φύλλο δάφνης, 100 ml ελαιόλαδο, αλάτι, φρεσκοτριμμένο πιπέρι, 10 κολοκύθια μεγάλα στρογγυλά, καλά πλυμένα
Για τα κολοκύθια γεμιστά με ανάμεικτο κιμά και γραβιέρα, κόβουμε τα «καπάκια» των κολοκυθιών και αφαιρούμε τη σάρκα από το εσωτερικό κάθε κολοκυθιού, την οποία ψιλοκόβουμε σε βαθύ μπολ.Τακτοποιούμε τα κελύφη των κολοκυθιών σε βαθύ ταψί που να τα χωράει ακριβώς.Σε ένα τηγάνι ζεσταίνουμε το λάδι σε δυνατή φωτιά και σοτάρουμε το μπέικον για 2-3 λεπτά, μέχρι να ροδίσει.Προσθέτουμε το κρεμμύδι και σοτάρουμε για άλλα 2 λεπτά, μέχρι να μαλακώσει ελαφρώς. Αποσύρουμε από τη φωτιά και αδειάζουμε όλο το περιεχόμενο του τηγανιού στο μπολ με τη σάρκα κολοκυθιού.Προσθέτουμε όλα τα υπόλοιπα υλικά της γέμισης, αλατοπιπερώνουμε και ανακατεύουμε να αναμειχθούν.Προθερμαίνουμε τον φούρνο στους 180°C. Γεμίζουμε μέχρι επάνω τα κολοκύθια με το μείγμα και σκεπάζουμε με τα καπάκια τους.Ανακατεύουμε όλα τα υλικά του ζωμού και περιχύνουμε τα κολοκύθια. Ψήνουμε για 1 ώρα. Ξεφουρνίζουμε, αφήνουμε τα γεμιστά να γίνουν χλιαρά και σερβίρουμε τα κολοκύθια γεμιστά με ανάμεικτο κιμά και γραβιέρα.
Ανάμεικτος κιμάς,Κολοκυθάκια,Μοσχαρίσιος κιμάς,Σταφίδες,Χοιρινός κιμάς